ત્રિપુરા વિધાનસભાની પ૯ બેઠક માટે મતગણતરી શરૂ થઇ ગઇ છે. મતગણતરીના પ્રવાહ અનુસાર ભાજપ ૩૬ બેઠક પર આગળ છે. ચૂંટણીપંચના જણાવ્યા અનુસાર ત્રિપુરામાં ભાજપ ખૂબ જ આગળ નીકળી ગયું છે અને બહુમતીથી માત્ર ત્રણ બેઠક દૂર છે. મતગણતરીના પ્રવાહ અનુસાર ત્રિપુરામાં શરૂઆતમાં ડાબેરી પક્ષ ૩૧ બેઠક પર બહુમતીના આંકડાને આંબી ગયા હતા, પરંતુ પાછળથી બાજી પલટાઇ હતી અને ભાજપ ડાબેરીથી આગળ નીકળી ગયું હતું. છેલ્લાં રપ વર્ષથી ત્રિપુરામાં ડાબેરી મોરચાની સરકાર છે, પરંતુ આ વખતે તેને પોતાનો ગઢ બચાવવા માટે પડકારનો સામનો કરવો પડી રહ્યો છે. ભાજપને આ વખતે ત્રિપુરામાં વિજયની આશા છે અને મતગણતરીના પ્રવાહ જોતાં છેલ્લાં રપ વર્ષથી સરકાર ચલાવી રહેલ સીપીએમને માત કરીને ભાજપ સત્તા પર આવશે.